Мікалай Геранім Сяняўскі — Вікіпедыя
Мікалай Геранім Сяняўскі
У Вікіпедыі ёсць артыкулы пра іншых людзей з імем Мікалай Сяняўскі.
Мікалай Геранім Сяняўскі (1645 — 5 снежня 1683) — дзяржаўны і ваенны дзеяч Рэчы Паспалітай. Харунжы вялікі (1668—1674) і маршалак надворны каронны (1674—1680), ваявода валынскі (1680—1683), гетман польны каронны з 1683.
польск.: Mikołaj Hieronim Sieniawski
М. Г. Сяняўскі. Невядомы мастак, XVII ст.
1645[1][2]
15 снежня 1683(1683-12-15)
Сяняўскія
Адам Геранім Сяняўскі[d]
Цэцылія Марыя з Радзівілаў
Тэафіла Сяняўская[d], Адам Мікалай Сяняўскі і Іаана Сяняўская[d]
Мікалай Геранім Сяняўскі на Вікісховішчы
Трымаў Львоўскае (з 1679), Радамскае, Рагатынскае і Пясечынскай староствы. Граф «на Шклове і Мышы».
З магнацкага роду Сяняўскіх герба «Ляліва», сын Адама Гераніма і Вікторыі Альжбеты з Патоцкіх.
У 1663 атрымаў пасаду ротмістра, у 1666 стражніка вялікага кароннага, пасля 1667 палкоўнік. У 1676 быў маршалкам сойму.
За права валодаць мястэчкам Мыш і вёскай Баранавічы судзіўся з езуіцкім калегіумам у Мышы. У 1683 захапіў Мыш і навакольныя вёскі.
Ваяваў за Яна Казіміра з казакамі і татарамі. Супраціўнік рокашу Любамірскага. Удзельнічаў у кампаніях Яна Сабескага (Падгайцы, Хоцім). У 1673—1674 праводзіў самастойныя аперацыі на Падоллі і Малдове. Удзельнічаў у кампаніі пад Венай 1683. Праз паноўную там заразу памёр неўзабаве пасля перамогі.
З маёнткаў выстаўляў у войска 3 конныя харугвы і драгунскі полк, на чале якіх ваяваў з казакамі, крымскімі татарамі і туркамі[3].
У шлюбе з Цэцыліяй Марыяй Радзівіл меў сына Адама Мікалая і дачок Яну і Тэафілію.
↑ Нямецкая нацыянальная бібліятэка, Берлінская дзяржаўная бібліятэка, Баварская дзяржаўная бібліятэка і інш. Record #137698089 // Агульны нарматыўны кантроль — 2012—2016. Праверана 14 жніўня 2015.
↑ Mikołaj Hieronim Sieniawski // маёмасць
Красноў М. Сяняўскія // Вялікае княства Літоўскае: Энцыклапедыя. У 3 т. / Рэдкал.: Г. П. Пашкоў (гал. рэд.) і інш.; маст. З. Э. Герасімовіч. — Мн.: Беларуская Энцыклапедыя, 2005. — Т. 2: Кадэцкі корпус — Яцкевіч. — С. 653. — 792 с. — ISBN 985-11-0378-0 (т. 2), ISBN 985-11-0315-2.
На Вікісховішчы ёсць медыяфайлы па тэме Мікалай Геранім Сяняўскі
Узята з "https://be.wikipedia.org/w/index.php?title=Мікалай_Геранім_Сяняўскі&oldid=3615803"
Апошнія змены 13 мая 2020 а 23:11
Апошняе змяненне старонкі адбылося 23:11, 13 мая 2020.